બપોરે ૧૨.૦૦ વાગ્યાની સ્થિતિમાં સેન્સેક્સ ૩૦૧૩૭ની રેકોર્ડ બ્રેક સપાટીઅે જોવા મળ્યો હતો. વૈશ્વિક તથા સ્થાનિક મોરચે સકારાત્મક પરિબળોની અસરથી ઓલરાઉન્ડ લેવાલી જોવા મળી છે. આજે શરૂઆતે બેન્કિંગ, એફએમસીજી, આઇટી અને રિયલ્ટી સેક્ટરના શેરમાં ઉછાળો જોવા મળ્યો હતો. રિલાયન્સ બાદ ગઇ કાલે વિપ્રો કંપનીએ અપેક્ષા કરતાં સારાં આપેલાં પરિણામના પગલે કંપનીના શેરમાં શરૂઆતે જે ૧.૮૦ ટકાથી વધુ ઉછાળો નોંધાયો હતો. બેન્ક ઓફ બરોડા, હિન્દાલ્કો, એક્સિસ બેન્કના શેરમાં ૧.૨૦ ટકાથી વધુ સુધારો જોવાયો હતો. દરમિયાન આજે બેન્ક નિફ્ટીમાં સુધારાની ચાલ નોંધાઇ હતી. બેન્ક નિફ્ટી ૦.૪૦ ટકાના સુધારે ૨૨,૧૪૫ની સપાટીએ ટ્રેડિંગમાં જોવા મળી હતી, જોકે ફાર્મા સેક્ટરના શેરમાં પ્રેશર જોવા મળ્યું હતું. બજારના જાણકારોના જણાવ્યા પ્રમાણે યુએસ એફડીએના પ્રેશર વચ્ચે ફાર્મા કંપનીના શેર પ્રેશરમાં નોંધાયા હતા. નિફ્ટી ફાર્મા ઇન્ડેક્સમાં ૦.૧૨ ટકા ઘટાડો નોંધાયો હતો.